న్యూఢిల్లీ, డిసెంబరు 8 (ఆంధ్రజ్యోతి): కర్ణాటక హైకోర్టు మాజీ చీఫ్ జస్టిస్ వై.భాస్కర్రావు ఆస్తులను ఈడీ జప్తు చేసింది. రూ.5.3 కోట్ల విలువైన ఆస్తులను అటాచ్ చేసింది.  బెంగళూరులో రూ.2.6 కోట్ల విలువైన ఆరు కమర్షియల్, నివాస ఆస్తులు ఉన్నట్లు పేర్కొంది. మిగతా రూ.2.75 కోట్లు వివిధ బ్యాంకుల్లోడిపాజిట్లుగా ఉన్నాయని వెల్లడించింది. భాస్కర్రావు 2013లో కర్ణాటక లోకాయుక్తగా ఉండగా.. కుమారుడు వై.ఆశ్విన్రావు తండ్రి హోదాని అడ్డుపెట్టుకొని పెద్ద ఎత్తున డబ్బులు వసూలు చేసినట్టు ఆరోపణలు వచ్చాయి. ఈ అంశంపై ప్రభుత్వం.. సిట్ని నియమించింది. తర్వాత సీబీఐ కూడా దర్యాప్తు ప్రారంభించింది. 2016 ఆగస్టులో భాస్కర్రావుపై సీబీఐ చార్జిషీట్ దాఖలు చేసింది. సిట్ కూడా అవినీతి నిరోధక చట్టం కింద తండ్రి, తనయుడిపై నాలుగు చార్జిషీట్లు దాఖలు చేసింది. అయితే దర్యాప్తులో భాగంగా సిట్ ఇచ్చిన సమాచారం మేరకు గతంలో ఈడీ రంగంలోకి దిగి మనీలాండరింగ్ నిబంధనల కింద రూ.6.2 కోట్లను అటాచ్ చేసింది. తాజాగా మరికొన్ని ఆస్తులను జప్తు చేసింది.
newdhilly, disembaru 8 (aandhrajyoti): karnaataka hycortu maji cheef justis vai.bhaskarrao aastulanu eedee japtu chesindi. roo.5.3 kotla viluvaina aastulanu atach chesindi.  bengalurulo roo.2.6 kotla viluvaina aaru comersial, nivasa aastulu unnatlu perkondi. migata roo.2.75 kotlu vividha bancullodipagist unnaayani velladinchindi. bhaskarrao 2013loo karnaataka lokayuktaga undagaa.. kumarudu vai.aashvinrao tandri hodani addupettukoni pedda ettuna dabbulu vasulu chesinattu aaropanalu vachayi. ee amsampai prabhutvam.. sitni niyaminchindi. tarvaata cbi kuudaa daryaaptu praarambhinchindi. 2016 aagastulo bhaskarraopai cbi chargicheet daakhalu chesindi. sit kuudaa avineeti nirodhaka chattam kinda tandri, tanayudipai naalugu chaarjisheetlu daakhalu chesindi. ayithe daryaaptulo bhagamga sit ichina samacharam meraku gatamlo eedee rangamloki digi manilandering nibandhanala kinda roo.6.2 kotlanu atach chesindi. taajaagaa marikonni aastulanu japtu chesindi.